钦定古今图书集成/明伦汇编/交谊典/第015卷 > 《酬友人》翁卷
## 钦定古今图书集成/明伦汇编/交谊典/第015卷 > 《酬友人》翁卷

“常忧别时数，每苦欢事疏。矧兹同心人，契阔三月馀。
昨日携瘦藤，往访林间庐。差池不一见，出门恨何如。
今晨苍童来，赠言委璠玙。吟翫弗忍释，绚彩摇襟裾。
子有供世才，胡为未展舒。我无资身策，合守贫贱居。
积痾困疲薾，焉得愁闷除。殷勤荷久要，尚肯念到予。”
南枝早梅白，古涧寒流虚。明当复相寻，行游带琴书。
嚼花饮芳泉，哦诗更踌躇。